BECLจ่อขายหุ้นกู้ปีหน้าดอกถูก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

คาดMLRเท่ากับแบงก์ลดให้BAFSจัดโครงสร้างเงินทุน4ปี
โพสต์ทูเดย์ — BECL เล็งออกหุ้นกู้ใหม่แทนชุดเดิมที่ครบกำหนดปีหน้า 2,900 ล้านบาท มองดอกเบี้ยนิ่งมั่นใจได้อัตราดอกเบี้ยชั้นดี หลังเจรจาลดหนี้ธนาคารได้ MLR ลบ 3 ส่วนรายได้ปีนี้โตเพียง 1.1% 
น.ส.ปาหนัน โตสุวรรณถาวร ผู้อำนวยการอาวุโสฝ่ายการเงิน บริษัท ทางด่วนกรุงเทพ (BECL) เปิดเผยว่า บริษัทเตรียมออกหุ้นกู้ล็อตใหม่ในปี 2554 เพื่อไถ่ถอนหุ้นกู้ที่จะครบกำหนดในปีหน้า มูลค่า 2,900 ล้านบาท หลังปรึกษากับธนาคารแล้วมองแนวโน้มอัตราดอกเบี้ยจะนิ่งเช่นนี้ไปอีกระยะหนึ่ง 
“เรามั่นใจว่าดอกเบี้ยหุ้นกู้ที่จะออกใหม่ถูกลง และน่าจะได้รับในอัตราของเงินกู้ลูกค้าชั้นดี (MLR) ลบ 3 เช่นเดียวกับที่ธนาคารพาณิชย์ ลดให้บริษัท เมื่อไปเจรจาลดหนี้จากที่ผ่านมา คิดในอัตรา MLR ปัจจุบันบริษัทจ่ายดอกเบี้ยหุ้นกู้ที่ 5.2% ต่อปี ทำให้ภาระดอกเบี้ยลดลงเหลือปีละ 1,000 ล้านบาท จากเดิมอยู่ที่ 2,0003,000 ล้านบาท ปัจจุบันบริษัทมีหนี้กับธนาคารพาณิชย์เพียง 5,000 ล้านบาท” น.ส.ปาหนัน กล่าว
สำหรับแนวโน้มผลการดำเนินงานตั้งแต่วันที่ 1 มี.ค. 2554 เป็นต้นไป บริษัทจะรับรู้ส่วนแบ่งรายได้ลดลงเหลือ 40% จากปัจจุบันที่ 50% ขณะที่การทางพิเศษแห่งประเทศไทยจะเพิ่มเป็น 60% 
อย่างไรก็ตาม สัดส่วนรายได้ที่จะลดลง 10% จะมีผลกระทบต่อกำไรสุทธิไม่มากนัก เพราะบริษัทมีภาระดอกเบี้ยลดลง ลดค่าใช้จ่ายที่เป็นเงินสด รายได้เพิ่มขึ้นตามปริมาณรถ พร้อมหารายได้อื่นเสริม เช่น การพัฒนาพื้นที่บริเวณด่านทางด่วนเพื่อเพิ่มความสะดวกให้ผู้ใช้ทาง
ส่วนปีนี้ บริษัทปรับลดเป้ารายได้ลงเหลือโต 1.1% มีปริมาณการใช้ทางด่วนที่ 9.63 แสนคัน/วัน จากเดิมโต 2% จากปีก่อนที่ทำได้ 7,760 ล้านบาท หรือมีปริมาณการใช้รถ 9.52 แสนคัน/วัน เนื่องจากครึ่งปีปริมาณการใช้รถและรายได้เติบโตได้เพียง 0.68% รับผลกระทบการชุมนุมทางการเมือง คาดครึ่งปีหลังเติบโต 1.5% 
ม.ร.ว.ศุภดิศ ดิศกุล กรรมการผู้จัดการ บริษัท บริการเชื้อเพลิงการบินกรุงเทพ (BAFS) กล่าวว่า บริษัทกำลังศึกษาแผนปรับโครงสร้างเงินทุน ซึ่งเป็นแผนระยะยาวปี 25542557 และพิจารณาความเป็นไปได้ในการลงทุนในธุรกิจด้านอื่นที่ไม่เกี่ยวข้องกับการบินและท่องเที่ยวด้วย เพื่อลดความเสี่ยงความผันผวนของรายได้ที่พึ่งพาเพียงธุรกิจการบินเท่านั้น 
“ที่ผ่านมาเมื่อมีปัญหาเศรษฐกิจและการเมือง ธุรกิจการบินจะได้รับผลกระทบค่อนข้างเร็ว และตอนนี้บริษัทมีกระแสเงินสดจำนวนมากเมื่อเทียบกับหนี้ที่มีอายุเฉลี่ยเหลือเพียง 5 ปี จึงจะเจรจากับสถาบันการเงินเพื่อยืดอายุหนี้เป็น 710 ปี เพื่อให้สอดคล้องกับกระแสเงินสดที่มี ไม่เช่นนั้นจะมีกระแสเงินสดมากเกินไป” ม.ร.ว.ศุภดิศ กล่าว
สำหรับรายได้รวมในปีนี้ มีโอกาสเพิ่มขึ้นเป็น 7% หลังมีรายได้เสริมจากการให้เช่าถังเก็บน้ำมันเชื้อเพลิงที่ดอนเมือง 2 ถัง ทำรายได้ปีละ 56 ล้านบาท และรายได้จากงานซ่อมบำรุงเพิ่มเข้ามาด้วย 
ปัจจุบัน บริษัทมีวงเงินกู้ 2,775 ล้านบาท กับธนาคารกรุงเทพ อายุหนี้เฉลี่ย 5 ปี ในปีหน้าจะชำระหนี้เพิ่มเป็น 680 ล้านบาทมากกว่าปีนี้